cyanic-selkie/wikianc huggingface dataset:
Վենետիկյան խոհանոց
Վենետիկ
Վենետիկ քաղաքի և շրջանի խոհանոցը ունի մի շարք առանձնահատկություններ, որոնք բնորոշ են ծովափնյա խոհանոցներին։ այս խոհանոցի հեղինակային ուտեստներից են «բիգոլին սոուսի մեջ»՝ բիգոլի մակարոնը անչոուս մանր ձկներով և սոխի սոուսով, «վենետիկյան ձևով ֆեգատոն»՝ հորթի շոգեխաշած լյարդ՝ տապակած սոխով, «մոլեկեն»՝ տապակած կանաչ խեցգետիններ (պատրաստվում է միայն գարնանը), «մակարոնով և լոբով ապուրը», «պոլենտան», «ռիզի է բիզին»՝ արգանակի մեջ եփված բրինձ ոլոռով և պանչետայով, «ռիզոտո դե գոն» բրինձը ցլիկաձկան հետ, «սարդի ին սաորը»՝ մարինացված և տապակած սարդինաձկներ սոխի մարինադի, չամիչով, սոճու ընկույզով, համեմունքներով և քացախով (ավելի հաճախ պատրաստվում է ձմռանը), «սեպե ալ ներոն»։ բազմազան աղանդերներից առավել հայտնի են բայկոլին, ֆրիտոլեն, պինսան, զալետին։
Վերոնա
Վերոնա քաղաքի և շրջանի խոհանոցին բնորոշ են այնպիսի կերակրատեսակներ, ինչպիսիք են «Բրազատո ալե ամարոնեն»՝ տավարի շոգեխաշած միսը Ամարոնե գինու մեջ, «կարտոֆիլով նյոկին», «Լեսո է պեարան»՝ տավարի ուղեղով և բանջարեղենով շոգեխաշած միս, որ մատուցվում է չոր հացով և սև պղպեղով, «Պաստիսադա դե կավալը»՝ ձիու շոգեխաշած փափկամիսը գինով և դափնու տերևով, համեմված մշկընկույզով, մեխակով, աղով, պղպեղով, բանջարեղենով և պոլենտայով, «Պոլենտա է ռենյան»՝ խաշած կամ տապակած պոլենտան մարինացված ծովախեցգետնի հետ՝ ձիթայուղով, սպտորով և մաղադանոսով, «Վալեջոյի տորտելինին»՝ տավարի և խոզի մսով մակարոն բանջարեղենով հալած յուղով և եղեսպակով։ Աղանդերներից հայտնի են մանդորլատոն, նադալինը, պանդորոն և տիրամիսուն։ Չնայած այն բանին, որ պատմական փաստաթղթերում Վիչենցա քաղաքի բնակիչներին կոչել են «մանջագատի», այսինքն՝ «կատվակերներ», ներկայումս քաղաքի տեղական խոհանոցում կատվի մսից պատրաստվող կերակրատեսակներ չկան  ։ Իտալիայում կատու ուտելն օրենքով արգելված է։
Արտաքին հղումներ
Կատեգորիա:Իտալական խոհանոց Կատեգորիա:Վենետիկ
She Bangs
«She Bangs», Ռիկի Մարտինի երգը 2000 թվականին թողարկված «Sound Loaded» ալբոմից։
Երգի համահեղինակը եղել է Դեզմոնդ Չայլդը, ով մինչ այդ Ռիկի Մարտինի հետ գրել էր «Livin' la Vida Loca», ինչպես նաև մի քանի հիթեր Bon Jovi-ի և 1980-ականների ու 90-ականների այլ ռոք արտիստների համար։ Մարտինի մեկ այլ համահեղինակն է եղել «Մենուդոյի» նախկին անդամ Դրակո Ռոզան։ Երգի պրոդյուսերներ են դարձել Ռոզան և Վալտեր Աֆանասիեֆը (վերջինս եղել է հեղինակներից մեկը)։ Աֆանասիեֆը նախորդ տարիներին արժանացել էր «Գրեմմիի»՝ Սելին Դիոնի համար գրած «My Heart Will Go On» երգի համար։
Մրցանակներ
«She Bangs»-ը առաջադրվել է «Գրեմմիի» 43-րդ մրցանակաբաշխության ժամանակ «Տղամարդու լավագույն փոփ վոկալ կատարում» անվանակարգում։ Տեսահոլովակի իսպանալեզու տարբերակը հաղթել է «Լավագույն կարճ երաժշտական տեսահոլովակ» անվանակարգում և Լո Նուեստրո մրցանակ՝ «Տարվա տեսահոլովակ» անվանակարգում ։
Ծանոթագրություններ
Կատեգորիա:Ռիկի Մարտինի երգեր
Բազեներ
Բազեներ (Falco), գիշատիչների կարգի ընտանիք։ Հայտնի է շուրջ 60 տեսակ։
Ընդհանուր բնութագիր
Բազեները փոքր և միջին մեծության թռչուններ են, արուն փոքր է էգից։ Վերին կտուցն ատամնանման ելուստով է, իսկ քթանցքերի կենտրոնում կա մաշկային թմբիկ։ Թևերը երկար են ու նեղ, պոչը՝ կարճ։ Փետուրները խիտ են, կոշտ։ Էգը և արուն միանման են գունավորված։ Ուժեղ են, ճարպիկ, թռչում են արագ։ Բույն չեն հյուսում, ձվերը (2–6 հատ, խայտաբղետ) դնում են գետնին, ժայռերի վրա կամ ուրիշ թռչունների բներում։ Թխսում է հիմնականում էգը։ Սնվում են փոքրիկ կաթնասուններով, թռչուններով, սողուններով, միջատներով, հազվադեպ՝ լեշերով։
Աղբյուրներ
Կատեգորիա:Բազեներ Կատեգորիա:Հայաստանի թռչուններ
Сокол (Силистра облысы)
Դեղինաղբյուր (գետ)
Ծանոթագրություններ
Կատեգորիա:Տավուշի մարզի գետեր Կատեգորիա:Աղստև գետի վտակներ
Իտալացի աղջկա երգը
«Իտալացի աղջկա երգը», հայազգի անվանի գրող և բանաստեղծ Միքայել Նալբանդյանի գրական ստեղծագործությունը, որը գրվել է 1859 թվականին Գերմանիայի Մայնի Ֆրանկֆուրտ քաղաքում ։
Ստեղծագործությունը երկխոսության միջոցով ներկայացնում է ավստրիական կործանարար լծից ազատվելու ուղղությամբ Ջուզեպպե Գարիբալդիի մղած ազգային-ազատագրական պատերազմը։ Բանաստեղծությունը Իտալիայի օրինակով վեր է հանում հայ ժողովրդի առջև ծառացած խնդիրները՝ հորդորելով միահամուռ ուժերով ընդդիմանալ գերությանն ու պայքարել հանուն ազատության և անկախության։
1991 թվականին ԽՍՀՄ-ից Հայաստանի անկախանալուց հետո «Իտալացի աղջկա երգը» ստեղծագործության հիման վրա գրվել է Հայաստանի անկախ Հանրապետության օրհներգը՝ վերանվանվելով «Մեր հայրենիք»։
Վերլուծություն
Միքայել Նալբանդյանի ստեղծագործությունը ներկայացնում է Ավստրիական կայսրության դեմ Իտալիայի մղած ազգային-ազատագրական պատերազմը՝ «քույր-եղբայր» երխոսության տեսքով։ Իտալացի աղջիկը ռազմաճակատ է ուղարկում սիրասուն եղբորը՝ վերջինիս հանձնելով ազատության խորհրդանիշ հանդիսացող եռագույն իտալական դրոշը։ Խոսվում է այն մասին, որ հայրենիքի համար նահատակվելը անմահություն է, ինչպես նաև իտալացի կանանց խիզախության և ազգասիրության մասին։
«Իտալացի աղջկա երգը» կոչ է հայ ժողովրդին։ Միքայել Նալբանդյանը ստեղծագործությունում Իտալիան ընտրել է որպես անկախության համար պայքարող երկրի օրինակ՝ հորդորելով հայերին ևս հետևել այդ օրինակին։
Ծանոթագրություններ
Կատեգորիա:Միքայել Նալբանդյանի ստեղծագործություններ
Լա Ֆիգերա
Լա Ֆիգերա ( La Figuera), մունիցիպալիտետ Իսպանիայում ։ Գտնվում է Տառագոնա պրովինցիայում (Կատալոնիա ինքնավար համայնքում) ։ Մունիցիպալիտետը գտնվում է Պրիորատ շրջանում։ Տարածքը կազմում է 18․7 կմ2, բնակչությունը՝ 135 մարդ (2010 թվականի տվյալներով) ։
Արտաքին հղումներ
Կատեգորիա:Իսպանիայի քաղաքներ Կատեգորիա:Իսպանիայի բնակավայրեր
Փոթորկի կանխագուշակները
Փոթորկի կանխագուշակները (Thunderbirds), 2004 թվականի ֆիլմ՝ նկարահանված համանուն բրիտանական հեռուստասերիալի հիման վրա։ Ֆիլմի ռեժիսորը Ջոնաթան Ֆրեյկսն է։ Գլխավոր դերերում՝ Բիլլ Փեքսթոն, Բրեդի Կորբեթ, Բեն Քինգսլի, Սոֆիա Մայլս։
Ֆիլմը ունի ԱԿՎՀ վարկանիշ ։
Սյուժե
Երիտասարդ Ալան թրեյսին մեծանում է տիեզերական հերոսների ընտանիքում։ Տղան ձգտում է գնալ հոր և եղբայրների հետքերով և երազում է այն օրվա մասին, երբ մուտք կգործի «Փոթորկի կանխագուշակները» գաղտնի Միջազգային փրկարարական կազմակերպություն։ Ալանը ցանկանում է կառավարել «Կանխագուշակների» այն մեքենան, որը նախատեսված է անմեղ մարդկանց փրկելու համար։ Բայց նա դեռ ստիպված է սպանել իր օրերը գիշերօթիկ դպրոցում՝ շարունակելով ստանալ իր համեստ գնահատականները։ Եվ որ ավելի վատ է, նա չի կարող ասել իր դասարանցիներին, որ նա ամենաանվախ հերոսների ընտանիքից է, ովքեր փրկում են մարդկանց բոլոր հնարավոր վտանգներից։ Թռչելով Միջազգային փրկարարական կազմակերպության գաղտնի շտաբ, որը գտնվում է Խաղաղ օվկիանոսի Թրեյսի կղզում Ալանը և իր ընկերները՝ հնարամիտ Ֆերմատը և արկածների սիրահար Թինթինը մնում են աննկատ։ Եվ այսպես Ջեֆֆ Թրեյսին և նրա մեծ տղաները հայտնվում են իրենց ոխերիմ թշնամի Հուդի թակարդում։ Նենգ Հուդը գերի է վերցրել «Կանխագուշակներին» և տիրել է Թրեյսի գաղտնի կղզուն։ Երեխաները պետք է միջոց գտնեն, որպեսզի կղզին ազատեն չարագործից։ Ալանը պետք է փրկի իր ընտանիքը և միառժամանակ և ամբողջ աշխարհը…
Ծանոթագրություններ
Կատեգորիա:Անգլերեն ֆիլմեր Կատեգորիա:Բրիտանական ֆիլմեր Կատեգորիա:Ամերիկյան գիտաֆանտաստիկ ֆիլմեր Կատեգորիա:Ամերիկյան ֆիլմեր Կատեգորիա:Ֆրանսիական ֆիլմեր Կատեգորիա:Ամերիկյան մարտաֆիլմեր Կատեգորիա:Ֆիլմեր, որոնց գործողությունները տեղի են ունենում ապագայում Կատեգորիա:Ֆիլմեր, որոնց գործողությունները տեղի են ունենում Լոնդոնում Կատեգորիա:Լոնդոնում նկարահանված ֆիլմեր Կատեգորիա:Ամերիկյան գիտաֆանտաստիկ էքշն ֆիլմեր Կատեգորիա:Ամերիկյան էքշն արկածային ֆիլմեր Կատեգորիա:Pinewood Studios-ում նկարահանված ֆիլմեր Կատեգորիա:Ամերիկյան ֆիլմեր հասունացման տարիքի մասին Կատեգորիա:Ֆիլմեր, որոնց գործողությունները տեղի են ունենում Անգլիայում Կատեգորիա:Ֆիլմեր, որոնց գործողությունները տեղի են ունենում Սան Ֆրանցիսկոյում Կատեգորիա:2004 ֆիլմեր Կատեգորիա:Universal Pictures ֆիլմեր Կատեգորիա:Բրիտանական արկածային ֆիլմեր Կատեգորիա:Ֆրանսիական արկածային ֆիլմեր Կատեգորիա:Բրիտանական մարտաֆիլմեր Կատեգորիա:Ֆրանսիական կինոկատակերգություններ Կատեգորիա:Բրիտանական կինոկատակերգություններ Կատեգորիա:Ամերիկյան ընտանեկան ֆիլմեր Կատեգորիա:Բրիտանական ընտանեկան ֆիլմեր Կատեգորիա:Ամերիկյան արկածային ֆիլմեր Կատեգորիա:Ամերիկյան կինոկատակերգություններ Կատեգորիա:Բրիտանական ֆանտաստիկ ֆիլմեր Կատեգորիա:Ֆիլմեր, որոնց գործողությունները տեղի են ունենում ԱՄՆ-ում Կատեգորիա:2000-ականների արկածային ֆիլմեր Կատեգորիա:Ֆանտաստիկ ֆիլմեր տիեզերքի մասին Կատեգորիա:Անգլիայում նկարահանված ֆիլմեր Կատեգորիա:Ֆիլմեր, որոնց գործողությունները տեղի են ունենում Ռուսաստանում Կատեգորիա:StudioCanal ֆիլմեր
Դեմ (լեռ)
Դեմ, լեռ Հայաստանի Արմավիրի մարզում Կարմրաշենի սարահարթում,  Քարակերտ գյուղից 5 կմ արևմուտք (1258 մ) ։
Ծանոթագրություններ
Կատեգորիա:Արմավիրի մարզի լեռներ
Համայնք (Ֆրանսիա)
Համայնքը Ֆրանսիայում վարչական բաժանման մակարդակ է։ Ֆրանսիայում համայնքները պատմականորեն հիմնված են աշխարհագրական համակնքների կամ գյուղերի վրա, որոնք ունեին բնակչության որոշակի մակարդակ և աշխարհագրորեն տարանջատված էին այլ բնակավայրերից։ Համայնքները Ֆրանսիայի վարչական բաժամնան մեջ գտնվում են չորրորդ մակարդակում։
Ֆրանսիայում համայնքները կարող են լինել քաղաքի տեսքով 2,2 միլիոն բնակչությամբ ինչպես Փարիզն է, կամ ավանի տեսքով 10.000 բնակչությամբ, կամ 10 հոգանոց բնակավայր։ Համայնքները հիմնված են նախկինում գոյություն ունեցած գյուղերի վրա իրեն տեղական կառավարությամբ։ Բոլոր համայնքները ունեն անվանումներ և իրենց տեղական կառավարության ղեկավարներ, ովքեր ընտրվում են համայնքի ազգաբնակչության կողմից։
Հիմնական առանձնահատկություններ
Համայնքը կարող է վերաբերվել քաղաքին, ավանին կամ մունիցիպալիտետին։
Ֆրանսերենով համայնքը թարգմանվում է commune որը գալիս է միջնադարյան լատիներենից, ինչը նշանակում է, որ մարդիկ ապրում են կապված։
Համայնքների թիվ
2015 թվականի հունվարի դրությամբ Ֆրանսիայում կար 36,681 համայնք, որոնցից 36,552-ը մայրցամաքային Ֆրանսիայում և 129-ը անդրծովում Այն համեմատաբար ավելին է քան որևէ այլ եվրոպական երկրում։ Ստորև ներկայացված աղյուսակում ներկայացված է համայնքների թիվը ըստ տարիների`
Ծանոթագրություններ
Կատեգորիա:Ֆրանսիայի վարչական բաժանում
Էբինհաուզի տեսողական պատրանք
Էբինհաուզի տեսողական պատրանք կամ Տիտչեների շրջաններ, չափերի ընկալման տեսողական պատրանք։ Ամենահայտնի տարբերակը իրար մետ տեղադրված նույն չափի երկու շրջաններն են, որոնցից մեկի շուրջը մեծ չափերի շրջաններ են, իսկ մյուսինը` մանր։ Նույն չափեր ունենալով հանդերձ` առաջին շրջանը երկրորդից փոքր է թվում։
Պատրանքը բացահայտել է գերմանացի հոգեբան Հերման Էբինհաուզը (1850-1909)։ Անգլախոս միջավայրում այն հանրաճանաչ է դարձել 1901 թվականին հրատարակված Տիտչեների հեղինակած փորձնական հոգեբանության դասագրքից։ Այստեղից էլ ծագել է երևույթի երկրորդ անվանումը` Տիտչեների շրջաններ ։
Չնայած սովորաբար համարվում է, որ տեսողական այս պատրանքը կապված է չափերի ընկալման հետ, սակայն արտահայտվել է տեսակետ, որ այս պատրանքի ստեղծման վճռորոշ գործոնը կենտրոնական շրջանի հեռավորությունն է նրան մերձակա մյուս շրջաններից, ինչպես նաև շրջանի փակված լինելու աստիճանը։ Էբինհաուզի պատրանքը Դելբյոֆի տեսողական պատրանքի տարատեսակ կարելի է դիտարկել։ Եթե շրջապատող օղակները կենտրոնական շրջանին մոտ են տեղակայված, ապա այն ավելի մեծ է թվում, և հակառակը։ Շրջանն ընդգրկող օղակների չափը որոշում է, թե ինչքան մոտ կարող են նրանք գտնվել կենտրոնական շրջանին` առաջացնելով երկու ցուցանիշների` չափերի և հեռավորության շփոթ ։
Էբինհաուզի պատրանքը էական դեր ունի ժամանակակից գիտական վեճերում, որոնք կապված են տեսողական կեղևում տեղեկության մշակման երկու տարբեր կենտրոնների (ընկալում և գործողությունների կատարում) գոյության հետ։ Ապացուցված է, որ Էբինհաուզի պատրանքն աղավաղում է չափերի ընկալումը, բայց երբ օբյեկտը տեսողական ընկալումից հետո փորձում է որոշակի գործողություններ կատարել, օբյեկտի չափերն ընկալվում են առանց աղավաղումների։ Վերջին շրջանում լույս է տեսել հրապարակում, որ իրական փորձեր են կատարվել մեծ անճշտություններով։ Այդ փորձերում ազդակները սահմանափակել են սխալի հնարավորությունը` հենց դրանով պատասխան գործողություններն ավելի ճիշտ դարձնելով։ Ընդ որում երկու ազդակները` մեծ և փոքր, ներկայացվել են տարանջատված, այսինքն` համեմատության համար երկրորդ շրջանը չի եղել, ինչն էլ Վ. Ֆրանցի և համահեղինակների կարծիքով խոսում է պատրանքի բացակայության մասին։ Հոդվածի հեղինակներն արտահայտում են տեսակետ, որ Էբինհաուզի պատրանքն աղավաղված է` անկախ տեսողական տեղեկության մշակումից ։
Ժամանակակից մեկ այլ աշխատանքում պնդվում է, որ այս, ինչպես նաև Պոնցոյի տեսողական պատրանքի ընկալումը կախված է առանձին անհատների ընկալումից ։
Դրսևորումը կենդանիների մոտ
Կա կարծիք, որ Էբինհաուզի պատրանքին ենթարկվում են թռչունների մի շարք տեսակներ` հավեր, աղավնիներ, սոսնձակեռնեխներ, ժակո թութակներ։
Ծանոթագրություններ
Կատեգորիա:Տեսողական պատրանքներ
Ստեպնոե (ավան, Վոլնովախսկի շրջան)
Ստեպնոե (Степне), ավան Ուկրաինայի Դոնեցկի մարզի Վոլնովախսկի շրջանում։
2001 թվականի տվյալներով Ստեպնոե ավանում բնակվում էր 799 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Վոլնովախսկի շրջանի բնակավայրեր Կատեգորիա:Ուկրաինայի ավաններ Կատեգորիա:1930 թվականին հիմնադրված բնակավայրեր
Վերանշեհր (այլ գյուղ)
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Դեմեր (Գեղամա լեռներ)
Դեմեր, լեռնագագաթ Հայաստանի Գեղարքունիքի մարզում, Գեղամա լեռների համակարգում, Ծովասար գյուղից 3 կմ հարավ-արևելեք։ Բարձրություն 2005 մ ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Գեղարքունիքի մարզի լեռներ
Դեմեր (լեռներ)
Դեմեր, լեռներ Հայաստանի Գեղարքունիքի մարզում, Վարդենիսի լեռնաշղթայում, Ակունք գյուղից 1,5 կմ հարավ-արևմուտք։ Առավելագույն բարձրությունը համանուն լեռն է (2198 մ), երկարությունը 1,5 կմ ։
Առարկայացում
Առարկայացումը փոխաբերության մի տեսակ է, անձնավորման հակառակ երևույթը, երբ իրերին և կենդանիներին բնորոշ հատկանիշները վերագրվում են մարդուն։ Օրինակ՝
Ունի երկու դրսևորում։
Անշունչ առարկայի հատկանիշը վերագրվում է մարդուն.
Կարկաչում են առվակը, աղբյուրը, իսկ այստեղ «կարկաչել» բայը գործածվել է մանկան ծիծաղը, քրքիջը պատկերավոր ներկայացնելու համար։
Կենդանու հատկանիշը վերագրվում է մարդուն.
Մռնչում են գազանները, օրինակ՝ առյուծը։ Վերևի օրինակում մոլեգնած արքայի գոռոցը նմանեցվել է կենդանիների արքայի ձայնին։
Առարկայացումը կարող է գործածվել ինչպես չեզոք կամ դրական, այնպես էլ բացասական վերաբերմունք դրսևորելու նպատակով։ Օրինակ՝
Բեյը ոռնում էր. բացասական վերաբերմունք է։
Գրականություն
Կատեգորիա:Փոխաբերություններ
Ենգուսներ
Ենգուսներ, գետ, հավանաբար Վանա լճի ավազանում, ոմանք նույնացնում են Ուրտարտուում հիշատակվող Ալաինք գետի հետ ։
Սեն Դալմաս լը Սելվաժ
Սեն Դալմաս լը Սելվաժ (Saint-Dalmas-le-Selvage), համայնք Ֆրանսիայի հարավ-արևելքում՝ Պրովանս-Ալպեր-Լազուրե ափ երկրամասի Ծովափնյա Ալպեր դեպարտամենտի Գրաս շրջանի Վալբոն կանտոնում ։ Մինչև 2015 թվականի մարտը կոմունան վարչականորեն ընդգրկված էր Լե Բար սյուր Լու լուծարված կանտոնի կազմում (Գրաս շրջան)։
Կոմունայի տարածքը կազմում է 81.3 կմ², 2006 թվականին բնակչությունը կազմել է 133 մարդ աճի միտումով, 2012 թվականին՝ 125 մարդ, բնակչության խտությունը՝ 1.5 մարդ/կմ²։
Բնակչություն
Կոմունայի բնակչությունը 2011 թվականին կազմել է 126 մարդ, 2012 թվականին՝ 125 մարդ.
Բնակչության թվաքանակի դինամիկան ։
Տնտեսություն
2010 թվականին աշխատունակ տարիքի (15-64 տարեկան) 79 բնակիչներից 59-ը եղել են տնտեսապես ակտիվ, 20-ը՝ ոչ ակտիվ (ակտիվության գործակիցը կազմել է 74.7%, 1999 թվականին եղել է 69.2 %: Աշխատունակ տարիքի 59 ակտիվ բնակիչներից աշխատում էին 56-ը (33 տղամարդ և 23 կին), 20 հաշվառված էին որպես գործազուրկ (17 տղամարդ և 6 կին)։ Աշխատունակ տարիքի 20 ոչ ակտիվ բնակիչներից 2-ը եղել են աշակերտներ կամ ուսանողներ, 10-ը՝ թոշակառուներ, իսկ 8-ը՝ ոչ ակտիվ են եղել այլ պատճառներով ։
2010 կոմունայում հաշվառված են եղել 39 հարկատու տնային տնտեսություններ, որտեղ ապրում էր 93.0 մարդ։ 15 հարկատուին բաժին ընկնող շահույթը կազմել է 104 եվրո ։
Արտաքին հղումներ
Կատեգորիա:Ֆրանսիայի բնակավայրեր
«Հայրենիքին մատուցած ծառայությունների համար» 1-ին աստիճանի մեդալ (Հայաստան)
2005-2014 թթ.
2005-2014 թթ. պարգևատրվողների շրջանակ օրենքով սահմանված չէր։
Ներկայումս
2014 թ. օգոստոսի 9-ից «Հայրենիքին մատուցած ծառայությունների համար» 1-ին աստիճանի մեդալով պարգևատրվում են Հայաստանի Հանրապետության զինված ուժերի և այլ զորքերի զինծառայողները, այլ պետական մարմինների ծառայողները, ինչպես նաև Հայաստանի Հանրապետության քաղաքացիները և ազգությամբ հայ՝ Հայաստանի Հանրապետության քաղաքացի չհանդիսացող անձինք ։
2005-2014 թթ.
2005-2014 թթ. հանձնվող մեդալի նկարագրությունը և նմուշը հաստատվել են ՀՀ Կառավարության 2005 թ. հոկտեմբերի 6-ին ընդունված որոշմամբ, ըստ որի՝ մեդալը բաղկացած է 2 մասից՝ կախիչից և դրան կապօղակով ամրացված սկավառակից։ Կախիչը պատրաստված է թեթև մետաղից և ունի հնգանիստ բազմանկյան ձև, որը պաստառապատված է 24 մմ լայնություն ունեցող մուգ կարմիր գույնի մետաքսե (մուարե) ժապավենով։ 1-ին աստիճանի մեդալի ժապավենի կենտրոնով՝ վերից վար անցնում է մուգ կապույտ գույնի՝ 4 մմ լայնություն ունեցող շերտագիծ։ Կախիչի աջ և ձախ կողմերի բարձրությունը 39 մմ է։ Կախիչի վերևի մասի երկարությունը 27 մմ է, ներքևի մասինը՝ 47 մմ, իսկ հաստությունը՝ 1 մմ։ Կախիչի վերևի մասի երկարությունը՝ կենտրոնից մինչև ներքևի գագաթը՝ վերից վար 50 մմ է։ Կախիչի հակառակ երեսին ամրացված է գնդասեղ։
240 մմ/40 Մոդել 1893-96
240 մմ/40 Մոդել 1893-96, 240-միլիմետրանոց ծովային հրետանային զենք, մշակված և արտադրված Ֆրանսիայում։ Եղել է Ֆրանսիայի ռազմածովային սպառազինության կազմում։ Դրանով զինված է եղել Դ․Անտրկաստո զրահապատ տախտակամածը։
«Հայրենիքին մատուցած ծառայությունների համար» 1-ին աստիճանի մեդալ (Հայաստան)
Ներկայումս
2014 թ. օգոստոսի 9-ից հանձնվող մեդալի նկարագրությունը և նմուշը, դրա վկայականի նմուշը, մեդալի շերտաձողիկի նկարագրությունը և նմուշը հաստատում է Հայաստանի Հանրապետության Նախագահը։
240 մմ/40 Մոդել 1893-96
Գրականություն
Կատեգորիա:Զենք այբբենական կարգով Կատեգորիա:Ռազմանավեր
«Հայրենիքին մատուցած ծառայությունների համար» 1-ին աստիճանի մեդալ (Հայաստան)
Ներկայումս
«Հայրենիքին մատուցած ծառայությունների համար» I աստիճանի մեդալի սկավառակը պատրաստված է արծաթագույն մետաղից։ Սկավառակի տրամագիծը 28 մմ է, իսկ հաստությունը՝ 1,5 մմ։ Սկավառակի կենտրոնում նույն մետաղի համաձուլվածքից պատկերված է 36 մմ տրամագծով և 1,5 մմ հաստությամբ՝ արիության խորհրդանիշ հանդիսացող խաչաձև պատկեր, որի կողմերը դրսի մասում ունեն 14 մմ լայնություն, իսկ դեպի կենտրոն՝ 5 մմ կորություն։ Խաչաձև պատկերի կողմերը 4 միլիմետրով հավասարապես դուրս են բերված սկավառակի տրամագծից և դեպի դուրս ունեն 45 աստիճան թեքություն։ Խաչաձև պատկերի կողմերն արծնապատված են մուգ կարմիր գույնով և ունեն 1,5 մմ լայնությամբ արծաթափայլ եզրաշերտ։ Խաչաձև պատկերի կենտրոնական մասում պատկերված է 12 մմ տրամագծով շրջան՝ 1 մմ եզրաշերտով։ Շրջանի եզրագծից 1 մմ դեպի կենտրոն ամբողջ ծավալով պատկերված է Հայաստանի Հանրապետության զինանշանի ոսկեփայլ ցայտաքանդակը։
Խաչաձև պատկերի կողմերի միջնամասում՝ սկավառակի վրա պատկերված է հավասարակողմ եռանկյունի, որի կողմի երկարությունը 8 մմ է, իսկ հաստությունը՝ 1,5 մմ։ Եռանկյան միջնամասերում տեղադրված են մեկական՝ 0,3 կարատ չափի ադամանդե քարեր։ Եռանկյան դրսի կողմը 2 միլիմետրով դուրս է բերված սկավառակի տրամագծից և ունի ուռուցիկ տեսք։
Մեդալի շերտաձողի չափերն են՝ 24 x 12 մմ։ Շերտաձողը պաստառապատված է մուգ կարմիր գույնի մետաքսե (մուարե) ժապավենով։ I աստիճանի մեդալի դեպքում ժապավենի կենտրոնով՝ վերից վար անցնում է մուգ կապույտ գույնի 4 մմ լայնություն ունեցող շերտագիծ ։
Պարգևատրման վիճակագրությունը
«Հայրենիքին մատուցած ծառայությունների համար» 1-ին աստիճանի մեդալով 2015 թ. դեկտեմբերի 31-ի դրությամբ պարգևատրվել է 186 անձ, որոնցից 128-ը՝ ՀՀ Նախագահ Ս. Սարգսյանի կողմից (2008 թ. ապրիլի 9-ից առ այսօր)։
ՀՀ Նախագահ Ս. Սարգսյանի կողմից (2008 թ. ապրիլի 9-ից առ 2015 թ. հունվարի 29-ը) մեդալով պարգևատրված 128 անձանցից 2-ը պարգևատրվել են հետմահու։
128 պարգևատրվածներից 122-ը ՀՀ, 6-ը՝ օտարերկրյա քաղաքացիներ են ( Ավստրալիայի, Կանադայի,  Շվեյցարիայի,  Ֆրանսիայի,  ԱՄՆ և  Լեհաստանի 1-ական քաղաքացիներ)։
Վալերյանովկա (գյուղ, Վոլնովախսկի շրջան)
Վալերյանովկա (Валерянівка), գյուղ Ուկրաինայի Դոնեցկի մարզի Վոլնովախսկի շրջանում։
«Հայրենիքին մատուցած ծառայությունների համար» 1-ին աստիճանի մեդալ (Հայաստան)
Պարգևատրման վիճակագրությունը
128 պարգևատրվածներից 117-ը տղամարդ են, 11-ը՝ կին։ Ըստ պարգևատրվածների կարգավիճակի պատկերը հետևյալն է.
Վալերյանովկա (գյուղ, Վոլնովախսկի շրջան)
2001 թվականի տվյալներով Վալերյանովկա գյուղում բնակվում էր 1 088 մարդ։
«Հայրենիքին մատուցած ծառայությունների համար» 1-ին աստիճանի մեդալ (Հայաստան)
Պարգևատրման վիճակագրությունը
Ըստ պարգևատրվածների կոչումների պատկերը հետևյալն է.
Վալերյանովկա (գյուղ, Վոլնովախսկի շրջան)
Արտաքին հղումներ
Կատեգորիա:Ուկրաինայի Դոնեցկի մարզի Վոլնովախսկի շրջանի բնակավայրեր Կատեգորիա:Ուկրաինայի գյուղեր
«Հայրենիքին մատուցած ծառայությունների համար» 1-ին աստիճանի մեդալ (Հայաստան)
Պարգևատրման վիճակագրությունը
Ըստ տարեթվերի պարգևատրվել են.
«Հայրենիքին մատուցած ծառայությունների համար» 1-ին աստիճանի մեդալակիրներ
Հիմնական հոդված՝ «Հայրենիքին մատուցած ծառայությունների համար» 1-ին աստիճանի մեդալակիրների ցանկ
Ծանոթագրություններ
Կատեգորիա:ՀՀ մեդալներ
Գրիգոր Գիմոյան
Գրիգոր Հրանտի Գիմոյան, հայ էլեկտրաէներգետիկ։ Տեխնիկական գիտությունների դոկտոր (1969), պրոֆեսոր (1970):
Նյարդախտաբան Լիդիա Գիմոյանի հայրը։
Կենսագրություն
Գրիգոր Գիմոյանը ծնվել է 1923 թվականի հունվարի 14-ին Երևանում։ 1947 թվականին ավարտել է Մոսկվայի էներգետիկ ինստիտուտը։ 1971-1990 թվականներին եղել է Երևանի պոլիտեխնիկական ինստիտուտի արդյունաբերական ձեռնարկությունների, քաղաքների ու գյուղատնտեսության էլեկտրամատակարարման ամբիոնի վարիչ։
Ծանոթագրություններ
Կատեգորիա:Հայ էլեկտրաէներգետիկներ Կատեգորիա:Տեխնիկական գիտությունների դոկտորներ Կատեգորիա:Հայ պրոֆեսորներ
Դեմեր (Դեմերի լեռնագագաթ)
Դեմեր, լեռնագագաթ Հայաստանի Գեղարքունիքի մարզում, Դեմեր լեռներում, Ակունք գյուղից 2 կմ հարավ-արևմուտք (2198 մ) ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Գեղարքունիքի մարզի լեռներ
Ռայան Մենդեշ
Ակումբային
Ռայան Մենդեշը ֆուտբոլով զբաղվել սկսել է Կաբո Վերդեի «Բատուկ» թիմում։ 2008 թվականին նրան նկատել են «Հավր» ակումբի սկաուտները, և մինչև 2012 թվականը նա խաղացել է ֆրանսիական ակումբում։ «Հավրի» հիմնական կազմում առաջին անգամ խաղադաշտ է դուրս եկել 2009 թվականի մայիսի 13-ին Լիգա 1-ի՝ «Սենտ Էտիեն» ակումբի դեմ խաղում՝ հանդիպման 82-րդ րապեին փոխարինելով Մաքսիմ Բաքային ։ Մրցաշրջանի արդյունքում «Հավրն» անցել է Լիգա 2, և հաջորդ չորս մրցաշրջանները Ռայան Մենդեշն անցկացրել է այդ դիվիզիոնում։ «Հավրի» կազմում իր առաջին գոլը խփել է 2011 թվականի հունվարի 15-ին՝ գրավելով «Այաչչո» ակումբի դարպասը ։
2012 թվականի ամռանը Ռայան Մենդեշը տեղափոխվել է «Լիլ» ակումբ։ Նոր թիմում հարձակվողն առաջին անգամ խաղացել է 2012 թվականի սեպտեմբերի 2-ին՝ մասնակցելով «Պարի Սեն-Ժերմեն» ակումբի դեմ խաղին ։ Լիգա 1-ում իր առաջին գոլը խփել է «Այաչչո» ակումբի դեմ խաղում, որ անցկացրել է 2012 թվականի հոկտեմբերի 6-ին ։
Հավաքականում
Ռայան Մենդեշը խաղացել է Կաբո Վերդեի պատանեկան հավաքականում (մինչև 16 տարեկանում) և թիմում անցկացրել 9 խաղ, որտեղ խփել է 2 գոլ։ Հարձակվողը նաև խաղացել է երկրի երտասարդական հավաքականում (8 խաղ, 1 գոլ)։
Արտաքին հղումներ
Կատեգորիա:Կաբե Վերդեի ֆուտբոլիստներ Կատեգորիա:Հավրի ֆուտբոլիստներ Կատեգորիա:Լիլի ֆուտբոլիստներ Կատեգորիա:Նոթինգհեմ Ֆորեստի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Ֆուտբոլի հարձակվողներ
Կաքավ
Կաքավներ՝ հավանմանների կարգի փասիանների ընտանիքի թռչուններ։ Առավել տարածված են սպիտակ, անապատային, տունդրային, մոխրագույն կաքավները և քարակաքավը։ Վերջին 2 տեսակները հանդիպում են նաև Հայաստանի շատ վայրերում։ Մոխրագույն կաքավը նստակյաց է, տարածված։ Հիմնականում հանդիպում է լեռնատափաստաններում, քարակույտերի և թփուտների մեջ։ Մարմնի երկարությունը 29-31 սմ է, կենդանի զանգվածը՝ 350-600 գ։ Արտաքինից նման է լորի։ Մարմինը վերևից մոխրադարչնագույն է, ներքևից՝ մոխրագույն։ Փորին կա սևավուն բիծ։ Հաճախ բնադրում են խոտառատ դաշտերում և ցանքատարածքների եզրամասերում։ Դնում են 10-20 ձու։ Թխսակալում է էգը 24-25 օր։ Աղվամազոտ ձագերի գույնը շրջապատից գրեթե չի տարբերվում։ Կաքավներն ապրում են զույգերով, իսկ ուշ աշնանը կազմում են ոչ մեծ երամներ և աստիճանաբար շարժվում դեպի ձմեռանոցներ։
Քարակաքավը բնադրող-չվող է, քիչ տարածված։ Մեծ քանակով պահպանված է Եղեգնաձորում և Վայքում։ Բնակվում է քարքարոտ սարալանջերին՝ ժայռագոյացությունների հարևանությամբ, կիսաանապատներում ու չոր լեռնատափաստաններում, նաև գետերի ու առվակների մոտ։ Թվաքանակը նվազում է հարավից հյուսիս։ Մարմնի երկարությունը 45-54 սմ է, կենդանի զանգվածը՝ 2,5 կգ։ Մարմինը վերևից դարչնամոխրագույն է, կողքերը՝ բաց դեղնավուն-սպիտակ, կարմրագույն- դարչնագույն լայն շերտերը՝ սև ուղղահայաց զոլերով։
Բնադրում է թփուտներում և խիտ խոտաբույսերի մեջ։ Դնում է 8-20 ձու։ Թխսակալում է էգը՝ 28-30 օր։ Ձագերը հայտնվում են հունիսին, ինքնուրույն թռչողները՝ օգոստոսի վերջից սեպտեմբեր։ Հանդիպում են փոքր երամներով։ Կաքավները սնվում են սերմերով, հատիկներով, խոտաբույսերով, պտուղներով ու միջատներով։ Համեղ մսի համար կաքավներին անխնա որսում են, և նրանց քանակն անընդհատ նվազում է, ուստի պաշտպանության կարիք ունեն։ Կաքավները վատ են թռչում, բայց քայլվածքը հպարտ ու սիգաճեմ է, կազմվածքը՝ գեղանի։
Կատեգորիա:Կենդանիներ այբբենական կարգով Կատեգորիա:Թռչուններ այբբենական կարգով Կատեգորիա:Հավանմաններ
Սիրիայի սփյուռքահայ երաժշտություն
Սիրիայի սփյուռքահայ երաժշտություն, այն զարգացվել է տեղի հայ երաժիշտների կողմից։ Նրանք աշխույժ գործունեություն են ծավալել այնտեղ։ Հիշարժան են «Առնո Բաբաջանյան», «Զվարթնոց», «Նարեկացի», «Քնար», «Մեսրոպ Մաշտոց» երգչախմբերը, «Ասլամագյան լարային քառյակը», «Սարդարապատ», «Ազատ Ղարիբյան» պարախմբերը և այլն։ Վահե Դեմիրճյանն ստեղծել է ժամանակակից երաժշտության «Թայջերս» (1968) խումբը, հեղինակ է կինոերաժշտության։ Պ. Աբաջյանը դասավանգել է Դամասկոսի կոնսերվատորիայում, ղեկավարել երգչախմբեր։ Երգչախմբեր է ղեկավարել նաև Ժ. Հսկենյանը, նվագախումբ՝ Վ. Պլքյանը։ Անվանի դաշնակահարուհիներ են Ա. Ատուրյանը, Լ. Սերայտարյանը, երգիչ-երգչուհիներ Հ. Թեմիզյանը, Կ. Տաղտևիրենյանը, Գրիգոր Ջանգյոզյանը և ուրիշներ։ Հալեպում գործում է Լիբանանի «Բարսեղ Կանաչյան» կոնսերվատորիայի մասնաճյուղը։
Կատեգորիա:Երաժշտություն Կատեգորիա:Վիքի ճամբար 2014-ում ստեղծված հոդվածներ
Հուլե (կոմունա)
Հուլե (Hole), կոմունա Նորվեգիայի Բուսկերուդ ֆյուլքեյում։ Կոմունայի վարչական կենտրոնը Վիկ քաղաքն է։ Պաշտոնական լեզուն բուկմոլն է։ Զբաղեցնում է 197.64 կմ² տարածք։ Որպես Նորվեգիայի ֆյուլքե՝ ստեղծվել է 1838 թվականի հունվարի 1-ին ։
Հուլեի զինանշանը
Հուլե կոմունայի զինանշանը հաստատվել է 1985 թվականի majisi 24-ին և իրենից ներկայացնում է կարմիր գույնով ներկված վահան, ներքևի մասը սուր, որի վրա ուղղահայաց կերպով վերից վար պատկերված են չորս ոսկեգույն թագեր։ Կոմունայի զինանշանի վրայի 4 թագերը խորհրդանշում են այն, որ 9-ից 11-րդ դարերում Հուլեում են ապրել Նորվեգիայի չորս թագավորներ ։
Տեսարժան վայրեր
Հուլե կոմունայում են գտնվում բազմաթիվ եկեղեցիներ, որոնցից առավե հայտնիներն են Բոնսնեսի, Հոլեի, Քարի եկեղեցիները, որոնցից վերջինս գտնվում է ավերակ վիճակում։ Քարե եկեղեցին կառուցվել է 1100 թվականին, իսկ 1500-ական թվականներից այն դադարել է գործել որպես եկեղեցի։ Բոնսնեսի եկեղեցին կառուցվել է 12-րդ դարում և հետագա դարերում բազմաթիվ անգամ վերանորոգվել է։ Հոլեի եկեղեցին կառուցվել է 13-րդ դարում նորվեգական ավանդական ոճով։ Ներկայումս բոլոր երեք եկեղեցիները հանդիսանում են զբոսաշրջային տեսարժան վայրեր։
Բնակչություն
Համաձայն 2007 թվականի մարդահամարի տվյալների՝ Հուլե կոմունայում բնակվում է 5622 մարդ։ Կոմունայի բնակչության քանակը վերջին 60 տարում կրկնակի աճել է ։
Ծանոթագրություններ
Կատեգորիա:Բուսկերուդ ֆյուլքեի կոմունաներ
-ստան
-ստան (, -ստան կամ -եստան), վերջածանց, որը ունի «մի վայր, որտեղ ինչ-որ բանից առատ կամ շատ կա» նշանակությունը ։ Ծագել է պարսկերենից, բայց լայնորեն օգտագործվում է նաև հայերենում, իրանական, թյուրքական և այլ լեզուներում, որոնք պատմության ընթացքում կրել են Պարսկաստանի ազդեցությունը։ Վերջածանցը հանդիպում է տարբեր լեզուների տեղանուններում՝ Իրանում, Աղֆանստանում, Կենտոնական և Հարավային Ասիայի երկրներում, Կովկասում և Ռուսաստանում։ -Ստան վերջածանցն ունեցող երկրները պատմության որոշակի ժամանակաշրջանում եղել են Պարսկաստանի մի մաս։ Հայերենում -ստան արմատը հանդիպում է որոշ տեղանունների անվանումներում և տարբեր ածականներում։
Ծագումնաբանություն
-Ստան վերջածանցը «երկիր» իմաստն ունի և հանդիպում է շատ լեզուների երկրների և տեղանունների անվանումներում։ Պարսկերենում օգտագործվում է նաև ավելի լայն իմաստով։ Օրինակ՝ ریگستان «ավազուտ, անապատ», گلستان «ծաղկաստան, բուրաստան», گورستان «գերեզման» և այլն։
Հայերենում -ստան արմատը նույնպես ունի իրանական ծագում։ Հանդես է գալիս բնիկ հայերենի արմատների հետ։ Օրինակ՝ այգեստան, անդաստան։ -Ստան արմատը օգտագործվում է տարբեր երկրների անվանումներում, այդ թվում «Հայաստան»-ում։ «Հայաստան» ձևը օգտագործվել է ոսկեդերյան փուլից, օգտագործվել է տարբեր մատենագիրների՝ Կորյունի, Բուզանդի, Խորենացու և այլնի գործերում։ -Ստան ածանցն օգտագործվել է նաև բարբառներում ։
Գործածությունը հայերենում
Ժամանակակից հայերենում -ստանը գոյականակերտ ածանց է։ Այն գործածվում է հետևյալ բառերի կազմության մեջ՝
Ծանոթագրություններ
Կատեգորիա:Ածանցներ
Մահոնիա սղոցիատերև
Մահոնիա սղոցիատերև, կծոխուրազգիներ ընտանիքի, մահոնիա ցեղի բույս։
Նկարագրություն
Մշտադալար թուփ է՝ մինչև 1 մ բարձրությամբ, որը արմատային մացառների առատության շնորհիվ խիտ մացառներ է առաջացնում։ Երիտասարդ ընձյուղների վրայի կեղևը վարդամոխրավուն է, հին ճյուղերի վրա գորշամոխրավուն, երկարավուն շերտերով։ Գագաթնային ծաղկաբողբոջները ձվաձև են, մինչև 1 սմ երկարությամբ, թաղանթանման, սրածայր արտաքին թեփուկներով։ Կողմնային բողբոջները ձվաձև են, 3 — 5 մմ երկարությամբ։ Տերևները բարդ են, կենտ-փետրաձև, 20 սմ կաոությամբ, վերևի կողմից մուգ կանաչավուն և ւհայլուն, ներքևի կողմից' բաց կանաչավուն, անփայլ։ Կաշվեկերպ են, կազմված 5—9 տերևիկներից, որոնք երկարավուն-ձվաձև են, 3 — 9 սմ երկարությամբ և 1,5—2,5 սմ լայնությամբ, փոսիկասուրատամնաեզր, գագաթին կոշտ փշիկներով։ Ունեն տերևակիցներ։ Բազմածաղիկ ողկույզները գտնվում են գագաթնային բողբոջների ծոցերում։ Դրանց երկարությունը հասնում է 5 —8 սմ֊ի։ Ծաղիկները դեղին են, մոտ 3 մմ տրամագծով, գոգավոր բաժակաթերթիկներով և պսակաթերթիկներով։ Հատապտուղները երկարավուն֊էլիպսաձև են, 9,5 մմ երկարությամբ ևՑ մմ լայնությամբ, կապտասևավուն, սպիտակավուն խավով, ծածկված թեթևակի աղվամազով։ Պարունակում են 2—8 երկարավուն, 4,5 մմ երկարությամբ և 2,3 մմ լայնությամբ շագանակագույն, փայլուն սերմեր։ Ծաղկում է ապրիլ-մայիսին, պտուղները հասունանում են օգոստոսին։
Կիրառություն
Ամենուրեք պետք է լայնորեն օգտագործել որպես դիմացկուն և մշտադալար բարձր դեկորատիվ թփատեսակ։ Բացի այդ, հատապտուղներն օգտագործվում են ուշակեղենի արտադրության մեջ և գինի ներկելու համար։ :
Ծանոթագրություններ
Կատեգորիա:Կծոխուրազգիներ
Բարձր Վերածնունդ
Բարձր Վերածնունդ, կերպարվեստի զարգացման ժամանակաշրջան իտալական Վերածննդի մեջ։ Բարձր Վերածննդի ժամանակաշրջանի սկիզբը ավանդաբար համարվել է 1490-ական թվականները, երբ ստեղծվել Խորհրդավոր ընթրիքը (Լեոնարդո դա Վինչի) որմնանկարը Միլանում և Լորենցո դե Մեդիչիի մահը Ֆլորենցիայում և ավարտվել է 1527 թվականին Կառլ V-ի զորքերի` Հռոմից վռնդվելուց հետո։ Այս տերմինն առաջին անգամ օգտագործվել է գերմաներենով (Hochrenaissance) 19-րդ դարի սկզբում։ Նախահիմքը Բարձր ոճի գեղանկարչության ու քանդակագործության մեջ է, որը նկարագրվել է Ջոհանն Յոահիմ Վինքելմանի(Johann Joachim Winckelmann ) կողմից ։ Վերջին քսան տարիների ընթացքում տերմինի գործածումը հաճախակի քննադատվում է ակադեմիական արվեստի պատմաբանների կողմից՝ անտեսելով պատմական զարգացումները և կենտրոնանալով մի քանի iconic աշխատանքների վրա ։
Անդրադարձ
Սկսած ուշ տասնութերորդ դարից` Բարձր Վերածնունդը վերաբերվել է իտալական պետություններում գեղարվեստական արտադրանքի 30-ամյա ժամանակաշրջանին գլխավորապես Հռոմում՝ պապական պետությունում։ Բարձր Վերածննդի հայտնի ստեղծագործություններ են Լեոնարդո դա Վինչիի, Միքելանջելոnյի և Ռաֆայելի գեղանկարները։ Միքելանջելոյի և Ռաֆայելի նկարները, ինչպես կարծում են որոշ գիտնականներ, օրինակ, Ստեփան Ֆրեդբերգը, Բարձր Վերածննդի գեղանկարչության բարձրակետն են իրենց մասշտաբների ամբիցիոզությամբ, բովանդակային կառուցվածքի բարդությամբ, մարդկային ֆիգուրաներով, դասական մշակույթից դեկորատիվ հղումներով, որը կարող է դիտվել խորհրդանշական Բարձր Վերածննդի գեղանկարչության մեջ։ Վերջին տարիներին արվեստաբանները բնութագրում են Բարձր Վերածնունդը որպես շարժում այդ ժամանակի մեջ՝ ի տարբերություն 15-16-րդ դարերի արվեստի հանդեպ եղած փորձարարական մոտեցումների։ Շարժումը բնութագրվում է որպես պահպանողական , քանի որ արտացոլում է նոր դիրքորոշումներ ։
Նկարչություն
Բարձր Վերածնունդն ավանդաբար դիտվել է որպես ստեղծագործական հանճարի մեծ պայթյուն՝ հետևելով Ջորջիո Վազարիի կողմից առաջարկված արվեստի պատմության մեջ եղած մոդելին։ Նույնիսկ համեմատաբար մանր նկարիչների (ֆրա Բերթոլոմեո և Մարիոտտո Ալբերտինելլի) աշխատանքները այդ ժամանակահատվածում աչքի են ընկնում իրենց ներդաշնակությամբ ու կատարման բարձր տեխնիկայով։ Չափազանցված պոզաները նկատելի են Միքելանջելոյի, Անդրե դել Սարտոյի և Քորեջիոյի նախակերպարներում, այսպես ասած, Մաներիզմում, որը արվեստի պատմության մեջ նշված է որպես Ուշ Վերածննդի ոճ։ Ջինջ տրամադրությունը և լուսաշող գույները Ջիորջիոնեի կողմից արված նկարներում (նաև ավելի վաղ Տիտիանի կողմից արված) որպես Վաղ Վերածննդի ոճ կիրառվել է Վենետիկում։ Ժամանակի ոճը ճանաչելի է նաև Լեոնարդո դա Վինչիի Մոնա Լիզայում և Ռաֆայելի Աթենքի դպրոցի մասերում։
Քանդակագործություն
Բարձր Վերածննդի քանդակագործության նմուշներ են Միքելանջելոյի Պիետան և Դավիթը։ Դավիթը բնորոշվում է լռության և շարժման հավասարակշռվածությամբ։ Քանդակագործությունը դարձել է առավել հայտնի արվեստի ձև և սովորաբար հովանավորվել է հանրության կամ պետության կողմից։ Քանդակները եղել են զարդարանքի միջոց։ Դրանք դրվել են նաև բակերում, ուսումնասիրվել է արվեստի գործը և հիացմունք առաջացրել։ Շատ արվեստագետներ հովանավորվել են հարուստ ընտանիքների կողմից։ Հռոմի պապ Հուլիոս II-ը նույնպես հովանավորել է բազմաթիվ արվեստագետների։ Բարձր Վերածննդի շրջանում առավելապես զարգացած է եղել փոքր չափերի քանդակների պատրաստումը։ Ձևավորվել են նաև տաճարների առաստաղներ։
Ծանոթագրություններ
Կատեգորիա:Վերածնունդ
Դարպասապահը (ֆիլմ, 1936)
«Դարպասապահը» («Вратарь»), խորհրդային գեղարվեստական լիամետրաժ սև-սպիտակ ֆիլմ, որ նկարահանվել է ռեժիսոր Սեմյոն Տիմոշենկոյի կողմից 1936 թվականին «Լենֆիլմ» կինոստուդիայում։ Պրեմիերան կայացել է 1937 թվականի հունվարին։ Երկրորդ անգամ վարձույթի է հանվել 1970 թվականին՝ որոշակի գրաքննության ենթարկվելուց հետո։
Խորհրդային առաջին ֆիլմն է, որ նվիրված է սպորտին։
Սյուժե
Ֆիլմում պատմվում է սովորական երիտասարդի՝ Անտոն Կադիդովի մասին։ Սկզբում նա աշխատում է գյուղատնտեսության ոլորտում՝ Վոլգայի վրայով տեղափոխում է ձմերուկ։ Նկատելով, թե ինչպիսի ճարպկությամբ է Անտոնը բռնում ու բեռնում ձմերուկը, նրան ասում են, որ նա կարող էր դառնալ դարպասապահ և խաղալ ֆուտբոլ։
Դերերում
Ֆուտբոլային խաղերի զանգվածային տեսարաններում նկարահանվել են Կիևի «Դինամոյի» խաղացողներ Կոնստանտին Շչեգոցկին, Անտոն Իձկովսկին, Իվան Կուզմենկոն, Մակար Գոնչարենկոն և այլք (Կ. Շչեգոցկու «Խաղի մեջ և խաղից դուրս» («В игре и вне игры») հուշերից)։
Ստեղծման պատմություն
Ֆիլմի սցենարը գրել է Լև Կասիլը 1935 թվականի աշնանը, ինչի պատճառով հերքվում է այն կարծիքը, թե գլխավոր հերոսի նախատիպը Մոսկվայի «Սպարտակի» դարպասապահ Անատոլի Ակիմովն է, որը լայն ճանաչման է արժանացել քիչ ավելի ուշ ։ 1937 թվականին ֆիլմի սցենարի հիման վրա, կապված նրա հաջողության հետ, Լև Կասիլը գրել է «Հանրապետության դարպասապահը» («Вратарь республики») վեպը ։
Արտաքին հղումներ
Կատեգորիա:Խորհրդային ֆիլմեր Կատեգորիա:1936 ֆիլմեր Կատեգորիա:Ռուսերեն ֆիլմեր Կատեգորիա:Խորհրդային կինոկատակերգություններ Կատեգորիա:«Լենֆիլմ» ստուդիայի ֆիլմեր Կատեգորիա:Ֆիլմեր ֆուտբոլի մասին Կատեգորիա:Խորհրդային սև-սպիտակ ֆիլմեր
Էլեն ԷփՍայմոն
Բրիտանական կայսրության շքանշանակիր Էլեն Մարի ԷփՍայմոն (Helen Mary ApSimon, ), անգլիացի գիտնական և ակադեմիկոս։ Լոնդոնի կայսերական քոլեջի օդի աղտոտման ուսումնասիրությունների պրոֆեսոր է, որի հետազոտությունները վերաբերում են թթվային անձրևի, միջուկային վթարների և մանր մասնիկների ազդեցությանը մարդու առողջության և էկոհամակարգերի վրա։
Վաղ կյանք և կրթություն
Էլեն Մարի Հոլինգսվորթը ծնվել է 1942 թվականի ապրիլի 28-ին Անգլիայի Էշբի-դը-լը-Զուշ քաղաքում ։ Հաճախել է Նորթհեմփթոնշիր նահանգի Նորթհեմփթոն քաղաքի ավագ դպրոցը, որից հետո մաթեմատիկա է ուսումնասիրել Օքսֆորդի Սոմերվիլ քոլեջում ու այն ավարտել 1963 թվականին մագստրոսի կոչումով ։ Աաստղաֆիզիկայից դոկտորական աստիճան է ստացել Սուրբ Էնդրյուսի համալսարանում Դիք Քարսոնի ղեկավարությամբ 1966 թվականին։ 1967 թվականին ամուսնացել է Հաֆ ԷփՍայմոնի հետ, որը մահացել է 1998 թվականին ։
Հետազոտություն
Օդի աղտոտվածության գիտության եվրոպական ասոցիացիայի հիմնադիր անդամ է և դրա նախագահը։ Լավ հայտնի է Չեռնոբիլի աղետից ռադիոակտիվության տեղափոխման ոլորտում իր ուսումնասիրություններով ։ Դրանից անմիջապես հետո Ռուսաստանը հայտարարել է տեղեկատվության գաղտնիացման մասին, իսկ ԷփՍայմոնը  փոքրաթիվ եվրոպացի գիտնականներից մեկն էր, որը հայտնաբերել է ճառագայթման մակարդակի բարձրացումը ։ Նա մոդելավորել է միջուկային հետևանքները, հաշվարկելով, որ Չեռնոբիլն արտանետել է 15 - 20 մեգակյուրի յոդ -131 և 1 - 2 մեգակյուրի ցեզիում -137 ։ Աղետին հաջորդած առաջին մի քանի շաբաթների ընթացքում հաշվարկել  է Սկանդինավիան և Եվրոպայի հյուսիսային ափերը ծածկած ռադիոակտիվ սյունի բարձրությունը ։ 1988 թվականին ճանապարհորդել  է դեպի Հունգարիա, Լեհաստան, Չեխոսլովակիա ու Բուլղարիա ։
Նաև երկար աշխատել է ՄԱԿ-ի ԵԽ Հեռահար անդրսահմանային օդի աղտոտման վերաբերյալ կոնվենցիայի ներքո գործող աշխատանքային խմբերում, ձեռնարկել ծախսարդյունավետ ռազմավարության մոդելավորում և գնահատում՝ թթվայնացումը, էվտրոֆիկացումը, տրոպոսֆերային օզոնի ավելցուկը և մանր մասնիկների կոնցենտրացիան նվազեցնելու համար ։
Հետաքրքրված է մարդու առողջության և էկոհամակարգերի վրա քաղաքային օդի աղտոտվածության ազդեցությամբ ։ 1995 թվականին հաշվարկել է եվրոպական թթվային մթնոլորտների պատճառով շենքի վնասների արժեքը ։ 1998 թվականին Միացյալ Թագավորության շրջակա միջավայրի, տրանսպորտի և տարածաշրջանների հարցերով Պետքարտուղարն ԷփՍայմոնին հանձնարարել է ուսումնասիրել Հյուսիսային ծովում բեռնափոխադրումների արտանետումները վերահսկելու ծախսարդյունավետությունը ։
Անդամություն
Մի շարք փորձագիտական խմբերի անդամ է եղել, այդ թվում՝ Անդրսահմանային օդի աղտոտման ազգային փորձագիտական խումբն ու Միացյալ Թագավորության Բնապահպանության, սննդի և գյուղական համայնքների վարչության Օդի որակի փորձագիտական խումբը ։ 1999 թվականին հանդիսացել է Լոնդոնի թագավորական ընկերության Գլոբալ բնապահպանական հետազոտությունների կոմիտեի անդամ ։ 2004 թվականին իր ներդրումն է ունեցել Եվրոպական հանձնաժողովի արտանետումների ազգային ծավալների հրահանգների վերանայման հարցում ։ 2017 թվականին հրավիրվել է նախագահելու Հիթրոու օդանավակայանի օդի որակի փորձագիտական նոր խումբը ։
Կոչումներ
2013 թվականին թագուհու ծննդյան օրվա պատվին Էլեն ԷփՍայմոնն օդի աղտոտվածության գիտությանը մատուցված ծառայությունների համար արժանացել է Բրիտանական կայսրության շքանշանի (CBE) ։
Ծանոթագրություններ
Կատեգորիա:Գիտնականներ ըստ աստիճանների և կոչումների Կատեգորիա:Գիտնականներ ըստ ազգության Կատեգորիա:Կին գիտնականներ Կատեգորիա:Անգլիացի գիտնականներ
Վասիլևկա (գյուղ, Վոլնովախսկի շրջան)
Վասիլևկա (Василівка), գյուղ Ուկրաինայի Դոնեցկի մարզի Վոլնովախսկի շրջանում։
2001 թվականի տվյալներով Վասիլևկա գյուղում բնակվում էր 91 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Վոլնովախսկի շրջանի բնակավայրեր Կատեգորիա:Ուկրաինայի գյուղեր
Դիանիձոր (գետ)
Դիանիձոր, գետ (սելավ) Հայաստանի Արագածոտնի մարզում։ Սկիզբ է առնում Արագած լեռան հարավային լանջերից և աջից միանում Շամիրամի սելավի հունին։ Երկարությունը՝ 19 կմ ։
Ծանոթագրություններ
Կատեգորիա:Արագածոտնի մարզի գետեր Կատեգորիա:Շամիրամի սելավ գետի վտակներ
Լավ զգալ (հեռուստասերիալ)
«Լավ զգալ» (Feel Good), բրիտանական կատակերգական դրամա ժանրում հեռուստային ծրագիր, որի հեղինակներն են Մեյ Մարթինը և Ջո Հեմփսոնը ։ Վեց մասերից բաղկացած ծրագրի առաջին սերիայի պրեմիերան կայացել է 2020 թվականի մարտի 18-ին Մեծ Բրիտանիայի Channel 4-ով, ինչից հետո բոլոր վեց սերիաները թողարկվել են All 4․ Netflix միջազգային դիստրիբյուտորի վրա և 2020 թվականի մարտի 19-ին հասանելի դարձել միջազգային դիտման ։
Ընդունելություն
Rotten Tomatoes-ում առաջին եթերաշրջանը ստացել է 100% վարկանիշը, որը հիմնված է 22 քննադատների ակնարկների վրա՝ միջին 8.3/10 գնահատականով ։
Քերոլայն Ֆրամքեն Variety պարբերականից գրել է․ «'Լավ զգալ'-ը ցածր, խորաթափանց և իրական է այն իմաստով, որով հեռուստատեսությունը փորձում է ներկայանալ, սակայն դրանց մոտ դա հազվադեպ է ստացվում՝ և, այո, այն կարող է շատ լավ զգալ» ։
Արտաքին հղումներ
Կատեգորիա:2020 հեռուստասերիալներ Կատեգորիա:Բրիտանական հեռուստասերիալներ Կատեգորիա:Բրիտանական դրամա հեռուստասերիալներ Կատեգորիա:Դրամա հեռուստասերիալներ Կատեգորիա:Կատակերգական հեռուստասերիալներ Կատեգորիա:Անգլերեն հեռուստասերիալներ
Արցախի Հանրապետության «Անանիա Շիրակացի» մեդալ
Անանիա Շիրակացի մեդալ, Արցախի Հանրապետության պետական պարգև, որով պարգևատրվում են հանրապետության տնտեսության բոլոր ոլորտների ճարտարապետները, գիտնականները, գյուտարարները ։
Ծանոթագրություններ
Կատեգորիա:Արցախի Հանրապետության պետական պարգևներ
Էլեյն Ստայնբեք
Էլեյն Ստայնբեք (Elaine Steinbec, ), ամերիկյան դերասանուհի և թատերական գործիչ։
Գրող Ջոն Ստայնբեքի այրին ։
Կենսագրություն
Ծնվել է 1914 թվականի օգոստոսի 14-ին Օստինում (Տեխաս)։
1934 թվականի փետրվարի 21-ից Էլեյնն ամուսնացել է երիտասարդ դերասան Զակարի Սքոթի հետ, որի հետ նա ծանոթացել էր Տեխասի համալսարանում սովորելու ժամանակ (երկուսն էլ աշխատում էին նույն դերասանական ստուդիայում)։ Այդ ամուսնությունից 1936 թվականին ծնվել է նրանց աղջիկը՝ Ուևերլին ։ Էլեյնը և Զակարին ամուսնալուծվել են 1950 թվականի դեկտեմբերին։ Նրանց ամուսնալուծության պատճառը դարձավ Էլեյնի ծանոթությունը Ջոն Ստայնբեքի հետ։ Արդեն 1950 թվականի փետրվարի 28-ին նրանք օրինականացրել են իրենց ամուսնությունը, որը շարունակվել է մինչև Ջոնի մահը՝ 1968 թվականի դեկտեմբեր։
Սկսած 1930-ականներից Էլեյնը Սքոթի հետ խաղացել է «Լիթլ Օսթին» թատրոնի բեմում։ 1940 թվականի Սքոթը մեկնեց Նյու Յորք, որպեսզի կարիերան շարունակի այնտեղ։ Ցանկանալով դառնալ հայտնի աստղ՝ Սքոթը այս ոլորտում վերջնականապես հասել է էական հաջողությունների՝ Warner Brothers-ի հետ կնքելով 7 տարվա պայմանագիր։ Այդ իսկ պատճառով Էլեյնը Նյու Յորքում ընդունվել է թատերական գիլդիա և ուսումնասիրել թատերական արտադրության տեխնիկական կողմը։ Նա այնտեղ մեծ հաջողությունների հասավ՝ աշխատելով որպես թատերական մենեջերի օգնական, իսկ հետո հնարավորություն է ստացել ինքնուրույն աշխատել։ Էլեյնը դարձել է ԱՄՆ-ի առաջին կին թատերական մենեջերներից մեկը ։
Էլեյն Ստայնբեքը մահացել է 2003 թվականի ապրիլի 27-ին՝ բնական մահով, Մանհեթենում, 88 տարեկան հասակում։ Նրան թաղել են ամուսնու՝ Ջոն Ստայնբեքի կողքին՝ Կալիֆորնիայում գտնվող Սալինաս քաղաքում «Հիշողությունների այգի» կոչվող հիշատակի պուրակում .:
Ծանոթագրություններ
Կատեգորիա:Ամերիկացի դերասանուհիներ Կատեգորիա:Հայտնի գրողների մուսաներ Կատեգորիա:Ամերիկացի կինոդերասանուհիներ Կատեգորիա:Թատերական գործիչներ Կատեգորիա:20-րդ դարի ամերիկացի դերասանուհիներ
Իվան Վազով
Իվան Վազով Մինչով (Иван Вазов, ), բուլղար գրող, հասարակական գործիչ։
Կենսագրություն
Սովորել է Պլովդիվի գիմնազիայում։ Թուրք, լծից Բուլղարիայի ազատագրվելուց հետո եղել է դատավոր Բերկովից քաղաքում (1879-1880), Մարզային ժողովի (Պլովդիվում) մշտական կոմիտեի անդամ (1880-1885), Բուլղարիայի լուսավորության նախարար (1897-1899)։ Հայտնի են Վազովի «Դրոշ և տավիղ» (1876), «Բուլղարիայի վիշտը» (1877), «Փրկություն» (1878) եռերգություն կազմող ժողովածուները, որոնք պատմում են թուրքական լծի դեմ բուլղարների պայքարի մասին։
Հերոսական ռոմանտիկայի շնչով են համակված հայդուկային և հեղափոխական շարժման գործիչներին նվիրված «Լեռնակույտ»(1879, հրտ․ 1880), «Զագորկա» (1882, հրտ․ 1883) պոեմները։ Վազովի հեղափոխահայրենասիրական պոեզիայի գագաթը «Մոռացվածների էպոպեան» (1881-1884) քնարաէպիկական պոեմների շարքն է։ Վազովի ստեղծագործության մեջ մեծ տեղ է գրավում ռուս-բուլղարական բարեկամության թեման։ 1880-ական թվականների քնարերգությունն աչքի է ընկնում թեմաների ու ժանրերի բազմազանությամբ («Տավիղ», 1881, «Դաշտեր և անտառներ», 1884 ժողովածուներ)։
1880-ական թվական սկզբին Վազովը դիմել է արձակին։ «Մերժվածները» (1883-1884) վիպակը նվիրված է Ռումինիայում գտնվող բուլղար տարագիրներին։ Վազովի գլուխգործոցը բուլղար ժողովրդի 1876 թվականի ապստամբությունը պատկերող «Լծի տակ» (1889-1890, հայ, հրտ․ 1903) ռեալիստական հերոսապատումն է, որը թարգմանվել է բազմաթիվ լեզուներով, մտել է համաշխարհային գրականություն։
1890-ական թվականների սկզբին Վազովը պատմահերոսական թեմաներից անցել է արդիականության հրատապ խնդիրներին։ «Նոր երկիր» (1896), «Կազալարի թագուհին» (1903) վեպերում և «Վիպակներ ու պատմվածքներ» (հ․ 1-3, 1891-1893), «Քերծվածքներ ու բծեր» (հ․ 1-2, 1893-1995) ժողովածուներում, որոնք բուլղար գրականության մեջ հաստատեցին ռեալիստական կարճ պատմվածքի ժանրը, մերկացվում են բուրժուազիայի բարքերը։
Վազովը նշանակալի ավանդ ունի նաև ազգային թատրոնի ստեղծման գործում։ Դրամայի է վերածել «Մերժվածները» վիպակը, «Լծի տակ» վեպը։ Գրել է միջնադարյան Բուլղարիայի կյանքից քաղված սյուժեներով պատմական դրամաներ («Դեպի անդունդ»,1908, «Բորիսլավ», 1909, «Իվայլո», 1911), ինչպես նաև կատակերգություններ («Փառքի թեկնածուները», 1901, «Եկամտաբեր պաշտոնի ետևից», 1903)։ Վազովի ստեղծագործությունը բուլղարական քննադատական ռեալիզմի զարգացման բարձրակետն է։
Ծանոթագրություններ
Կատեգորիա:Բուլղարացի գրողներ Կատեգորիա:Բուլղարիայի գիտությունների ակադեմիայի անդամներ Կատեգորիա:20-րդ դարի բանաստեղծներ Կատեգորիա:Բուլղարացի հասարակական գործիչներ Կատեգորիա:Բուլղարացի բանաստեղծներ Կատեգորիա:Վիպասաններ Կատեգորիա:Բուլղարացի դրամատուրգներ Կատեգորիա:Բուլղարացի թարգմանիչներ Կատեգորիա:Բուլղարիայի քաղաքական գործիչներ Կատեգորիա:Բուլղարացի արձակագիրներ
Պալատինյան կամուրջ
Պալատինյան կամուրջ, հայտնի է նաև որպես Ponte Inglese (Ponte Palatino), կամուրջ Իտալիայի մայրաքաղաք Հռոմում։ Կապում է Ռիպա և Տրաստևերե շրջանները ։
Նկարագրություն
Կամուրջը նախագծել է ճարտարապետ Անջելո Վեսկովալին, և այն կառուցվել է 1886-1890 թվականներին մասամբ ավերված Էմիլիոյի կամրջի (ներկայումս՝ Պոնտե Ռոտտո) տեղում։ Հին եռակամար կամրջի կամարներից մեկն ավերվել է 1598 թվականի ջրհեղեղի պատճառով։ Մյուս կամարը քանդվել է Վեսկովալիի կողմից 1887 թվականին, որպեսզի Պալատինյան կամրջի կառուցման համար բավարար տարածք լինի։ Նա Էմիլիոյի կամրջից թողնում է միայն մի կամար գետի կենտրոնում, որին կից կառուցվում է ներկայիս կամուրջը։
Պալատյան կամուրջն իր անվանումն ստացել է Պալատին բլրից, քանի որ կառուցված է նրա լանջերին։ Կամուրջը ձգվում է Forum Boarium անասնական շուկայից մինչև Պիացցա Կաստելլանի՝ Տիբերինա կղզու դիմաց։ Ponte Inglese (անգլիական) անվանումն ստացել է ձախակողմյան երթևեկության պատճառով, ինչն ընդունված է Միացյալ Թագավորությունում։
Կամրջի երկարությունը 155 մետր է։ Այն իրենից ներկայացնում է մետաղյա մակերես՝ հենված հինգ քարե պատնեշների վրա։
Արտաքին հղումներ
Կատեգորիա:Հռոմի կամուրջներ Կատեգորիա:Հռոմի տեսարժան վայրեր
Կուրակավի
Կուրակավի (Curacaví), քաղաք Չիլիում։ Նույնանուն համայնքի վարչական կենտրոնն է։ Քաղաքի բնակչությունը կազմում է 15 645 մարդ (2002)։ Քաղաքն ու կոմունան մտնում են Մելիպիլյա նահանգի և մայրաքաղաքային շրջանի կազմի մեջ։
Կոմունայի տարածքը կազմում է 695 կմ², բնակչությունը՝ 32 579 մարդ (2017)։ Բնակչության խտությունը 46,88 մարդ/կմ² է ։
Տեղագրություն
Քաղաքը գտնվում է Չիլիի մայրաքաղաք Սանտյագո քաղաքից 48 կմ դեպի արևմուտք։
Կոմունան սահմանակից է․
Ժողովրդագրություն
2012 թվականի մարդահամարի ընթացքում Վիճակագրության ազգային ինստիտուտի (INE) կողմից հավաքված տեղեկությունների համաձայն՝ համայնքի բնակչությունը կազմում է ․
== Կարևոր բնակավայրեր ==
Արտաքին հղումներ
Կատեգորիա:Չիլիի քաղաքներ
Aporus
Տարածում
ԽՍՀՄ-ում եղել է 3 տեսակ ճանապարհային կրետներ, իսկ Եվրոպայում՝ 5 ։
Նկարագրում
Այս միջատները որսի են դուրս գալիս հիմնականում սարդերի վրա։ Սրանք պարալիզացնում են սարդի ձվերը։ Սրանք ուտում են սարդերի ձվեր։ Մաշկը պատված է շատ մանր 1-5 փշիկներով։
Արտաքին հղումներ
Կատեգորիա:Ճանապարհային կրետներ
Երկրաշարժ Իկիկեում (2014)
Իկիկեի երկրաշարժ, հզոր երկրաշարժ, որը տեղի է ունեցել 2014 թվականի ապրիլի 1-ին Չիլիի ափից 85 կմ հյուսիս-արևելք՝ 8,2 մագնիտուդով, որը մարդկային զոհերի, ավերածությունների և ցունամիի առաջացման պատճառ է դարձել։ Երկրաշարժի էպիկենտրոնը գտնվել է Իկիկե քաղաքից մոտ 95 կմ (59 մղոն) հյուսիս-արևմուտք։ Երկրաշարժի հիպոկենտրոնը գտնվել է 20 կմ խորության վրա։ Ստորգետնյա ցնցումները գրանցվել են տեղական ժամանակով 20:46-ին: